
       Αθήνα,  17  Οκτωβρίου  2012
Προς

τις Ελεγκτικές Εταιρείες
[Με την παράκληση να ενημερώσετε επειγόντως

τους Ορκωτούς Ελεγκτές Λογιστές σας] 
Θέμα: Αποστολή αναληφθέντων και περατωθέντων ελέγχων.
 Κατ’ εφαρμογή των διατάξεων της περιπτώσεως γ΄ της παραγράφου 3 του άρθρου 18 του Π.Δ.226/1992, όπως αντικαταστάθηκε με την παράγραφο 2β του άρθρου 8 του Ν. 3919/2011 και της παραγράφου 4 του άρθρου 18 του Π.Δ. 226/1992, όπως αντικαταστάθηκε με την παράγραφο 13 του άρθρου 1 του Π.Δ. 341/1997, το Εποπτικό Συμβούλιο καλεί όλους τους Ορκωτούς Ελεγκτές Λογιστές όπως υποβάλουν το αργότερο μέχρι 31 Οκτωβρίου 2012 τα στοιχεία όλων των υποχρεωτικών ελέγχων που ανέλαβαν και περάτωσαν μέχρι 30/6/2012.

Ως ημερομηνία περάτωσης ορίζεται η ημερομηνία έκδοσης της σχετικής Έκθεσης / Πιστοποιητικού.

Διευκρινίζεται ότι ως υποχρεωτικοί έλεγχοι νοούνται όλες οι ελεγκτικές εργασίες όπως αυτές καθορίζονται με την ισχύουσα νομοθεσία (αρθ.2 Ν.3693/08, Απόφ. ΥΠ. ΟΙΚ Αριθμ. 57971/1060).

Υπενθυμίζουμε ότι οι προθεσμίες υποβολής των στοιχείων ελέγχου είναι οι εξής :

· Εντολές (επιστολή αποδοχής) και Προϋπολογιστικά στοιχεία (Γ.Σ.Π.Π.Ω.) εντός τριάντα (30) ημερών από την λήψη της εντολής ελέγχου 
(§3 & §3γ, άρθ.8 του Ν.3919/2011,  §5 της Ανακ. ΕΛΤΕ 0004/10).

· Απολογιστικά στοιχεία Περατωθέντων ελέγχων (Γ.Σ.Π.Ε.) εντός δύο (2) μηνών από την έκδοση της Έκθεσης / Πιστοποιητικού (§4 αρθ.18 του Π.Δ.226/1992, όπως αντικαταστάθηκε με την §13 άρθ.1 του Π.Δ.341/1997).

Επιπλέον για τους φορολογικούς ελέγχους (παρ.5, αρθ.82 του Ν.2238/1994)  και στα πλαίσια υλοποίησης και εφαρμογής των προβλεπομένων από το άρθρο 10 παραγρ. 2 της ΠΟΛ.1159/22.7.2011, παρακαλούμε όπως υποβληθούν τα ζητούμενα στοιχεία της συνημμένης κατάστασης την οποία θα πρέπει να υποβάλλουν οι Εταιρείες Ορκωτών Ελεγκτών σε ηλεκτρονική μορφή (spreadsheet) στην ηλεκτρονική δ/νση info@soel.gr :

Εξυπακούεται ότι, όσες Ελεγκτικές Εταιρείες και Ορκωτοί Ελεγκτές Λογιστές έχουν ήδη γνωστοποιήσει πλήρως τα στοιχεία δεν υποχρεούνται να τα υποβάλλουν εκ νέου.

Ο ΠΡΟΕΔΡΟΣ

ΤΟΥ ΣΩΜΑΤΟΣ ΟΡΚΩΤΩΝ ΕΛΕΓΚΤΩΝ ΛΟΓΙΣΤΩΝ

ΧΑΡΙΛΑΟΣ Π. ΑΛΑΜΑΝΟΣ

Ορκωτός Ελεγκτής Λογιστής
Εσωτερική Διανομή:
· Υπηρεσία Μητρώου Σ.Ο.Ε.Λ. 
· Γραμματεία Σ.Ο.Ε.Λ. 

